葉麗儀

葉麗儀，香港人、祖籍廣東台山赤溪；係本地實力派女歌手，佢係澳洲華人，喺香港土生土長，1969年正式出道，之後喺八十年代成名，近年間中做演唱會嘉賓。佢嘅飲歌《上海灘》到依家一直都係膾炙人口嘅大中華金曲。

生平履歷

早年生活
葉麗儀喺香港成長，鄉下喺廣東省台山赤溪，佢曾經先後喺香港荃灣官立小學同埋聖嘉勒女書院讀書。

入行經歷
1969年憑電視節目《聲寶之夜》攞到冠軍而出道。佢喺1980年代頭幫好多套無綫電視劇集唱主題曲，代表作品包括有《上海灘》、《萬般情》、《上海灘龍虎鬥》同埋《女黑俠木蘭花》，並一直傳頌至今。

近年發展
九十年代末至千禧年代初期，葉麗儀曾經兩度參與「煇黃演唱會」。2004年黃霑因爲患病行先一步而令佢情緒一度崩潰痛哭，並且返港拜祭霑叔，2012年久違復出參與《顧嘉煇大師經典演唱會》，幾年之後更舉行紀念個人入行45週年演唱會，佢亦參與2015年《顧嘉煇榮休盛典演唱會》同2016年嘅《顧嘉煇金紫荊慈善演唱會》，以答謝顧嘉煇對佢幾十年嘅恩典。

香港女歌手
祖籍台山
麗儀